Diari Oficial de la Generalitat Valenciana


Sumari del DOGV 9955, del 11-10-2024 (2024/10918)

RESOLUCIÓ de 18 de setembre de 2024, de la Presidència, per la qual es resolen diverses convocatòries de places de facultatiu o facultativa especialistes corresponents al concurs de mèrits convocat mitjançant la Resolució de 14 de desembre de 2022, en execució de la Llei 20/2021 de 28 de desembre, de mesures urgents per a la reducció de la temporalitat en l'ocupació pública (DOGV 9495, 22.12.2022).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9955

Data del DOGV
:   11-10-2024

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2024/10412

CVE
:   YOBN-J-7668-78868

Data del document
:   18-09-2024

Organisme emissor
:   Consorci Hospital General Universitari de València

Tipus de document
:   Resolució

Per la Resolució de data 14 de desembre de 2022, de la Presidència del CHGUV, es van aprovar les convocatòries dels processos selectius d'estabilització mitjançant concurs de mèrits per a cobrir les places previstes en els annexos I i III de la resolució de 25 de maig de 2022, del CHGUV, per la qual s'aprova l'OOP de l'any 2022 i s'adapten les ofertes d'ocupació pública del Consorci aprovades i pendents de convocatòria, en execució de la Llei 20/2021, de 28 de desembre.

D'acord amb el que es preveu en l'apartat 13 de les bases generals aprovades mitjançant la Resolució del CHGUV de 18 de juny de 2021 (DOGV 9127, 14.07.2021), i de conformitat amb les propostes realitzades per les corresponents comissions de selecció, i atés que consten degudament acreditats els requisits exigibles en els apartats 1 i 2 de la base general 9, és procedent realitzar el nomenament de les persones que han superat els processos selectius.

En exercici de les competències delegades per l'Acord del Consell de Govern i del president del Consell, de 10 de maig de 2022 (DOGV 9354, 03.06.2022) pel qual es deleguen atribucions en matèria de personal, de contractació administrativa i gestió econòmica en diversos òrgans del CHGUV, esta presidència del CHGUV

RESOL

1. Nomenar les persones identificades en l'annex, empleades públiques del Sistema Valencià de Salut, subjectes a règim jurídic laboral amb caràcter fix del Consorci HGUV (art. 16.2.d) de la Llei 10/2014, de 20 de desembre, de salut de la Comunitat Valenciana), en la categoria professional de facultatiu o facultativa especialistes i en les especialitats que s'hi indiquen.

2. Les persones interessades disposaran d'un termini d'un mes a comptar de l'endemà de la publicació d'esta resolució per a formalitzar el contracte de treball i la corresponent presa de possessió.

3. Les places que mitjançant la present resolució s'adjudiquen tenen la consideració de places del CHGUV/Departament de Salut València-Hospital General, d'acord amb el que es preveu en el conveni col·lectiu del Consorci HGUV, i en la base 14a de les esmentades bases generals.

4. Les persones nomenades que mantenen una relació laboral de caràcter temporal amb el Consorci HGUV, hi cessaran amb efectes del dia anterior a la presa de possessió com a personal laboral fix.

5. Per la Direcció de Recursos Humans es formalitzaran els contractes de treball i es realitzaran els actes administratius pertinents per a l'eficàcia material d'esta resolució.

6. L'autorització d'excedència voluntària per prestació de servicis amb caràcter temporal en altres entitats en règim de dret públic requerirà, segons establix l'article 25.3.b.6) del conveni col·lectiu, un mínim d'un any d'antiguitat com a personal del CHGUV, ininterromput i immediatament anterior a la sol·licitud d'excedència.

Contra esta resolució, que posa fi a la via administrativa, les persones interessades podran interposar demanda en el termini de dos mesos a comptar de l'endemà de la publicació en el *Diari Oficial de la Generalitat Valenciana*  (DOGV) davant el jutjat social, d'acord amb el que s'establix en l'article 69 de la Llei 36/2011, de 10 d'octubre, reguladora de la jurisdicció social, en la redacció donada per la disposició final 3a de la Llei 39/2015, d'1 d'octubre, del procediment administratiu comú de les administracions públiques. Tot això sense perjuí que les persones interessades puguen exercitar, si és el cas, qualsevol altra acció que estimen procedent.

  

València, 18 de setembre de 2024

Marciano Gómez Gómez

President del CHGUV i conseller de Sanitat

Esta disposició conté annexos. Consulteu-ne la versió en PDF.